Brett Sterling

Brett Sterling (s. 24. huhtikuuta 1984 Los Angeles, Kalifornia, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän siirtyi kaudeksi 2012–2013 AHL-seura Chicago Wolvesiin.

Ura
Sterling pelasi juniorina neljä vuotta Coloradon yliopistossa. Hän teki 150 pelaamassaan yliopistopelissä 184 tehopistettä. NHL-seura Atlanta Thrashers varasi Sterlingin viidennellä kierroksella 145. pelaajana kesällä 2003. Sterling siirtyi Thrashersin organisaatioon kaudeksi 2006–2007. Hän joutui kuitenkin pelaamaan kauden kokonaan AHL:ssä farmiseura Chicago Wolvesissa. Hän teki kaudella 77 ottelussa tehot	55+42=97 ja tämä toi mm. valinnan kauden tulokkaaksi ja paikan sarjan tähdistökentälliseen.

Hyvän kauden jälkeen Sterling pääsi harjoitusleirin kautta aloittamaan kauden 2007–2008 NHL:ssä. Hän teki ensimmäisen NHL-maalinsa lokakuussa 2007. Sterling ei kuitenkaan pystynyt vakinuuttamaan paikkaansa ylhäällä, ja hänet lähetettiin myöhemmin takaisin AHL:ään, jossa hän voitti Calder Cupin. Häntä kutsuttiin kauden aikana vielä ylös. Seuraavalla kaudella Sterlingin pistemäärä AHL:ssä laski edellisiin kausiin verrattuna huomattavasti. Kauden 2009–2010 hän pelasi kokonaan Wolvesissa.

Kesäkuussa 2010 Thrashers myi Sterlingin, Mike Vernacen ja seitsemännen kierroksen varausvuoron San Jose Sharksiin. Sopimus kuitenkin purettiin ja Sterling siirtyi heinäkuun alussa yksivuotisella sopimuksella Pittsburgh Penguinsiin. Sterling aloitti kauden AHL:ssä Wilkes-Barre/Scranton Penguinsissa, mutta hänet kutsuttiin NHL:ään helmikuussa 2011. Lopulta hän pelasi Pittsburghissa seitsemän ottelua. AHL:n Wilkes-Barre/Scrantonissa Sterling pelasi 65 ottelua ja teki niissä 53 pistettä. Kesällä 2011 hän solmi vuoden sopimuksen St. Louis Bluesin kanssa.

Sterling pelasi alkukauden aikana 54 ottelua Bluesin farmiseurassa Peoria Rivermenissä ja 4 ottelua Bluesissa. Hän oli 48 pisteellään Rivermenin toiseksi paras pistemies, kun Blues ja Phoenix Coyotes sopivat vaihtokaupasta. Sterling vuokrattiin loppukaudeksi Coyotesin farmijoukkue Portland Piratesiin, ja Riverman sai Piratesista Patrick O'Sullivanin. Sterling pelasi koko kauden aikana AHL:ssa 73 ottelua ja teki niissä 62 pistettä. Kauden jälkeen hän solmi sopimuksen Chicago Wolvesin kanssa.

 Tilastot 

 1999–00  Los Angeles Jr. Kings  SCAHA  35  45  25  70  –  –  –  –  –  – 2000–01  USA U17  USDP  13  –  –  –  –  –  –  –  –  –   USA U18  NAHL  47  29  15  44  72  –  –  –  –  – 2001–02  USA U18  USDP  31  21  15  36  18  –  –  –  –  –   USNTDP Juniors  USHL  10  6  3  9  8  –  –  –  –  –   USNTDP Juniors  NAHL  9  2  1  3  10  –  –  –  –  –        U18  8  9  3  12  4 2002–03  Colorado College  NCAA  36  27  11  38  30  –  –  –  –  –        JMM  7  0  2  2  4 2003–04  Colorado College  NCAA  30  16  12  28  40  –  –  –  –  –        JMM  6  3  0  3  0 2004–05  Colorado College  NCAA  42  34  29  63  70  –  –  –  –  –  2005–06  Colorado College  NCAA  41  31  24  55  66  –  –  –  –  –  2006–07  Chicago Wolves  AHL  77  55  42  97  96  15  7  5  12  24  2007–08  Chicago Wolves  AHL  70  38  33  71  116  16  3  5  8  18     Atlanta Thrashers  NHL  13  1  2  3  14  –  –  –  –  – 2008–09  Chicago Wolves  AHL  52  17  22  39  84  –  –  –  –  –   Atlanta Thrashers  NHL  6  1  0  1  2  –  –  –  –  – 2009–10  Chicago Wolves  AHL  55  34  22  56  38  9  4  6  10  4 2010–11  Wilkes-Barre/Scranton  AHL  65  27  26  53  88  12  2  4  6  10   Pittsburgh Penguins  NHL  7  3  2  5  16  –  –  –  –  – 2011–12  Peoria Rivermen  AHL  54  22  26  48  74  –  –  –  –  –  St. Louis Blues  NHL  4  0  0  0  0  –  –  –  –  –  Portland Pirates  AHL  19  8  6  14  30  –  –  –  –  – 7 kautta  yhteensä  AHL  392  201  177  378  526  52  16  20  36  56 4 kautta  yhteensä  NHL  30  5  4  9  32  –  –  –  –  –

Lähteet


Luokka:Yhdysvaltalaiset jääkiekkoilijat
Luokka:Atlanta Thrashersin varaamat pelaajat
Luokka:Vuonna 1984 syntyneet
Luokka:Elävät henkilöt